CELEX: 
Language: hu
Date: 2022-02-07 00:00:00
Title: A BIZOTTSÁG (EU) .../... VÉGREHAJTÁSI RENDELETE az (EU) 2018/858 európai parlamenti és tanácsi rendeletnek a járművek, rendszerek, alkotóelemek és önálló műszaki egységek piacfelügyeletére vonatkozó funkcionális követelmények tekintetében történő alkalmazására vonatkozó szabályok megállapításáról

A BIZOTTSÁG (EU) .../... VÉGREHAJTÁSI RENDELETE
            
            
               (2022.2.7.)
            
            
               az (EU) 2018/858 európai parlamenti és tanácsi rendeletnek a járművek, rendszerek, alkotóelemek és önálló műszaki egységek piacfelügyeletére vonatkozó funkcionális követelmények tekintetében történő alkalmazására vonatkozó szabályok megállapításáról
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel a gépjárművek és pótkocsijaik, valamint az ilyen járművek rendszereinek, alkotóelemeinek és önálló műszaki egységeinek jóváhagyásáról és piacfelügyeletéről, a 715/2007/EK és az 595/2009/EK rendelet módosításáról, valamint a 2007/46/EK irányelv hatályon kívül helyezéséről szóló, 2018. május 30-i (EU) 2018/858 európai parlamenti és tanácsi rendeletre
                  1
                és különösen annak 8. cikke (15) bekezdésére, 9. cikke (5) bekezdésére és 13. cikke (10) bekezdésére,
            
            
            
               mivel:
            
            
               (1)Az (EU) 2018/858 rendelet 8. cikkének (15) bekezdése értelmében a Bizottság felhatalmazást kap arra, hogy közös kritériumokat állapítson meg a járműveken, rendszereken, alkotóelemeken és önálló műszaki egységeken a piacfelügyeleti hatóságok által a szóban forgó rendelet 8. cikkének (1) bekezdése alapján elvégzendő megfelelőség-ellenőrzési ellenőrzések megfelelő mértékének meghatározására. A Bizottság felhatalmazást kap arra is, hogy meghatározza a tervezett piacfelügyeleti ellenőrzések áttekintésének formátumára vonatkozó közös kritériumokat, amelyeket a tagállamoknak az (EU) 2018/858 rendelet 8. cikkének (6) bekezdése értelmében a végrehajtással kapcsolatos információcseréért felelős fórum (a továbbiakban: fórum) rendelkezésére kell bocsátaniuk. A Bizottság emellett felhatalmazást kap arra is, hogy közös kritériumokat állapítson meg a megfelelőség-ellenőrzési ellenőrzések megállapításairól szóló jelentés formátumára vonatkozóan, amely jelentést a tagállamoknak az említett rendelet 8. cikkének (7) bekezdése értelmében a fórumnak kell benyújtaniuk.
            
            
               (2)Annak érdekében, hogy a megfelelés érvényesítésére szolgáló mechanizmus megbízható legyen, és hogy a piacfelügyeleti hatóságok egységes követelményeket határozzanak meg a jármű rendszereinek, alkotóelemeinek és önálló műszaki egységeinek vizsgálat céljából történő kiválasztására vonatkozóan, meg kell határozni a megfelelőség-ellenőrzési ellenőrzések megfelelő mértékének megállapítására vonatkozó kritériumokat. Mivel a megfelelőség-ellenőrzési ellenőrzéseket nem lehet ugyanúgy alkalmazni az egyes tagállamokban a járművek, a nyilvántartásba vett járművek vagy a panaszok száma tekintetében fennálló különbségek miatt, fontos, hogy ezek a kritériumok az adott tagállam sajátosságainak megfelelően használható különböző elemekre vonatkozzanak. E kritériumoknak magukban kell foglalniuk az egyes tagállamok esetében az okmányellenőrzések gyakoriságát, a nyilvántartásba vett járművek számát és az elvégzett vizsgálatok számát.
            
            
               (3)A piacfelügyeleti ellenőrzések tagállamok általi éves tervezésének megkönnyítése, valamint annak biztosítása érdekében, hogy a megfelelőség-ellenőrzési ellenőrzéseket követő megállapításaikról egységes módon számoljanak be, közös kritériumokat kell megállapítani a tagállamok által az (EU) 2018/858 rendelet 8. cikkének (6) bekezdésében említett tervezett piacfelügyeleti ellenőrzéseik átfogó áttekintésének és a megfelelőség-ellenőrzési ellenőrzéseik megállapításairól szóló, az említett rendelet 8. cikkének (7) bekezdésében említett jelentésnek a fórum részére történő benyújtásakor használandó formátumra vonatkozóan. Indokolt előírni, hogy a tervezett piacfelügyeleti ellenőrzések áttekintése tartalmazza a vizsgált járműrendszerekre, alkotóelemekre, önálló műszaki egységekre, a vonatkozó rendeleti jellegű jogi aktusokra és a vizsgálatok tervezésére vonatkozó információkat. A megfelelőség-ellenőrzési ellenőrzések megállapításairól szóló jelentés formátumának tartalmaznia kell a megvalósított kockázatértékelési elvekre vonatkozó információkat és az elvégzett tevékenységek elemzését.
            
            
               (4)Az (EU) 2018/858 rendelet 9. cikkének (5) bekezdése értelmében meg kell határozni azokat az adatokat, amelyeket a gyártóknak a megfelelőség ellenőrzése céljából díjmentesen a Bizottság rendelkezésére kell bocsátaniuk.
            
            
               (5)Az (EU) 2018/858 rendelet 13. cikke (10) bekezdésének második albekezdése értelmében meg kell határozni azokat az adatokat, amelyeket a gyártóknak az említett bekezdés első albekezdése értelmében harmadik felek rendelkezésére kell bocsátaniuk a lehetséges meg nem felelés megállapítása céljából.
            
            
               (6)Az (EU) 2018/858 rendelet 13. cikke (10) bekezdésének második albekezdése értelmében meg kell határozni azokat a követelményeket, amelyeket a harmadik feleknek teljesíteniük kell a közrend védelméhez és a környezetvédelem területeihez fűződő jogos érdekeik igazolása és a megfelelő vizsgálati létesítmények igénybevétele, valamint annak biztosítása érdekében, hogy szervezetük és működésük teljeskörűen pártatlan és független legyen.
            
            
               (7)Annak biztosítása érdekében, hogy a harmadik felek képesek legyenek elvégezni az (EU) 2018/858 rendelet II. mellékletében felsorolt rendeleti jellegű jogi aktusokban meghatározott követelményeknek eleget tevő megfelelőségi ellenőrzéseket, vizsgálati jegyzőkönyveiknek meg kell felelniük az (EU) 2020/683 bizottsági végrehajtási rendeletben
                  2
                meghatározott formátumnak, valamint a vizsgálólétesítmények kompetenciájára és minőségére vonatkozó követelményeknek.
            
            
               (8)Az (EU) 2018/858 rendelet 8. cikke (15) bekezdésének, 9. cikke (5) bekezdésének és 13. cikke (10) bekezdésének rendelkezései alapján meghozandó intézkedések a járművek, rendszerek, alkotóelemek és önálló műszaki egységek megfelelőségének ellenőrzésére vonatkoznak. Ezen intézkedések között lényegi tartalmi kapcsolat áll fenn a tárgyuk és alkalmazásuk összefüggései révén. Ezért a következetes megfelelőség-ellenőrzés elérése érdekében helyénvaló e rendeletet mindhárom rendelkezés alapján elfogadni.
            
            
               (9)Az e rendeletben előírt intézkedések összhangban vannak a „Műszaki Bizottság – Gépjárművek” elnevezésű bizottság véleményével,
            
            
               ELFOGADTA EZT A RENDELETET:
            
            
               1. cikk
            
         
         
            
               A megfelelőség-ellenőrzési ellenőrzések megfelelő mértékének meghatározására vonatkozó kritériumok
            
            
               A járműveken, rendszereken, alkotóelemeken és önálló műszaki egységeken a piacfelügyeleti hatóságok által végzett megfelelőség-ellenőrzési ellenőrzések megfelelő mértékét a következő kritériumok alapján kell megállapítani:
            
            
               a)az adott tagállamban az előző évben nyilvántartásba vett járművek tekintetében a járműveken, rendszereken, alkotóelemeken és önálló műszaki egységeken elvégzett okmányellenőrzések gyakorisága;
            
            
               b)a vizsgálatok évenkénti száma, figyelembe véve az (EU) 2018/858 rendelet 8. cikkének (2) és (3) bekezdésében meghatározott követelményeket;
            
            
               c)az (EU) 2018/858 rendelet II. mellékletében felsorolt rendeleti jellegű jogi aktusok veszélyességi rangsorolása a kockázat és a veszély bekövetkezésének valószínűsége alapján;
            
            
               d)az adott tagállamban az előző évben nyilvántartásba vett új járművek száma gyártmány és kereskedelmi név szerint;
            
            
               e)az elmúlt három évben a járművekre tett megalapozott panaszok gyártmányonként és kereskedelmi nevenként;
            
            
               f)a fórumon az elmúlt három évben kicserélt információk;
            
            
               g)harmadik felek által az előző három évben közzétett, a 6. cikkben meghatározott követelményeknek megfelelő vizsgálati eredmények;
            
            
               h)a nyilvántartásba vett járművek számához rendelt vizsgálatok százalékos aránya és a véletlenszerű mintavételhez rendelt vizsgálatok százalékos aránya.
            
            
               2. cikk
            
            
               A tervezett piacfelügyeleti ellenőrzések áttekintésének formátuma
            
            
               A tervezett piacfelügyeleti ellenőrzéseknek az (EU) 2018/858 rendelet 8. cikke (6) bekezdésében említett áttekintését az e rendelet I. mellékletében meghatározott formátumban kell benyújtani a fórumnak.
            
            
               3. cikk
            
            
               A megfelelőség-ellenőrzési ellenőrzések nyomán tett megállapításokról szóló jelentés formátuma
            
            
               Az (EU) 2018/858 rendelet 8. cikkének (7) bekezdésében említett, a megfelelőség-ellenőrzési ellenőrzéseket követő megállapításokról szóló jelentést az e rendelet II. mellékletében meghatározott formátumban kell benyújtani a fórumnak.
            
            
               4. cikk
            
            
               A gyártók által a megfelelőség ellenőrzése céljából a Bizottság rendelkezésére bocsátandó adatok
            
            
               A gyártók által az (EU) 2018/858 rendelet 9. cikke szerinti vizsgálatok és ellenőrzések elvégzése érdekében a Bizottság rendelkezésére bocsátandó adatoknak a következőket kell tartalmazniuk:
            
            
               a)a típusjóváhagyási vizsgálat során alkalmazott vizsgálati feltételek pontos reprodukálásához szükséges paraméterek és beállítások, beleértve az (EU) 2018/858 rendelet 30. cikkében említett valamennyi vizsgálati jegyzőkönyvet, valamint az említett (EU) 2018/858 rendelet és az annak II. mellékletében felsorolt rendeleti jellegű jogi aktusok alapján előírt vizsgálatok és ellenőrzések elvégzéséhez szükséges információkat;
            
         
         
            
               b)az (EU) 2018/858 rendelet II. mellékletében felsorolt rendeleti jellegű jogi aktusok által előírt részletes dokumentációs csomagok, beleértve az (EU) 2017/1151 rendelet
                  3
                I. mellékletének 3a. függeléke szerinti kibocsátáscsökkentési segédstratégiákra (AES) vonatkozó információkat;
            
            
               c)az (EU) 2017/1151 rendelet II. mellékletének 5.9. pontjában leírt, a járművek kibocsátás szempontjából történő vizsgálatához szükséges vizsgálatok átláthatóságára vonatkozó csomag;
            
            
               d)minden vizsgálandó jármű megfelelőségi nyilatkozatának másolata;
            
            
               e)a vizsgálatok elvégzéséhez szükséges minden egyéb lényeges műszaki információ.
            
            
               5. cikk
            
            
               A gyártók által a lehetséges meg nem felelés vizsgálata céljából harmadik felek rendelkezésére bocsátandó adatok
            
            
               A gyártók által az (EU) 2018/858 rendelet 13. cikkének (10) bekezdése alapján harmadik felek rendelkezésére bocsátandó adatoknak a következőket kell tartalmazniuk:
            
            
               a)a típusjóváhagyási vizsgálat során alkalmazott vizsgálati feltételek pontos reprodukálásához szükséges paraméterek és beállítások, beleértve az (EU) 2018/858 rendelet 30. cikkében említett valamennyi vizsgálati jegyzőkönyvet, valamint az említett (EU) 2018/858 rendelet és az annak II. mellékletében felsorolt rendeleti jellegű jogi aktusok alapján előírt vizsgálatok és ellenőrzések elvégzéséhez szükséges információkat;
            
            
               b)az (EU) 2018/858 rendelet II. mellékletében felsorolt rendeleti jellegű jogi aktusok által előírt részletes dokumentációs csomagok, beleértve az (EU) 2017/1151 rendelet I. mellékletének 3a. függelékével és az 582/2011/EU rendelet I. mellékletének 11. függelékével összhangban a kibocsátáscsökkentési segédstratégiára vonatkozó információkat;
            
            
               c)az (EU) 2017/1151 rendelet II. mellékletének 5.9. pontjában leírt, a járművek kibocsátás szempontjából történő vizsgálatához szükséges vizsgálatok átláthatóságára vonatkozó csomag;
            
            
               d)minden vizsgálandó jármű megfelelőségi nyilatkozatának másolata;
            
            
               e)a vizsgálatok elvégzéséhez szükséges minden egyéb lényeges műszaki információ.
            
            
               6. cikk
            
            
               A harmadik felekre vonatkozó, a jogos érdekeik igazolására és a megfelelő vizsgálati létesítmények igénybevételére vonatkozó követelmények
            
            
            
               (1) A közrend védelméhez és a környezetvédelem területeihez fűződő jogos érdekeik (EU) 2018/858 rendelet 13. cikkének (10) bekezdése szerinti igazolása céljából a harmadik feleknek teljesíteniük kell a következő követelményeket:
            
            
               a)valamely tagállam joga szerint letelepedett természetes vagy létrehozott jogi személyek;
            
            
               b)nem kormányzati és nonprofit szervezetek;
            
            
               c)nem vesznek részt a jármű, rendszer, alkotóelem vagy önálló műszaki egység típusjóváhagyásának vagy tervezésének, gyártásának, szállításának vagy karbantartásának egyes mozzanataiban;
            
            
               d)nyilatkozatot nyújtanak be, amelyben kijelentik, hogy a kereskedelmi titkok és a személyes adatok védelmével összefüggésben betartják a titoktartás követelményeit, valamint hogy személyzetük betartja a szakmai titoktartás követelményét a gyártók által szolgáltatott valamennyi információ tekintetében, beleértve az EU-típusbizonyítványt és annak mellékleteit, valamint az 5. cikkel összhangban rendelkezésre bocsátott adatokat is;
            
         
         
            
               e)igazolják, hogy az e cikk (2) bekezdésében foglalt követelményekkel összhangban megfelelő vizsgálati létesítményeket vesznek igénybe.
            
            
               (2) Annak igazolása céljából, hogy a harmadik felek megfelelő vizsgálati létesítményeket vesznek igénybe a megfelelőségi ellenőrzések és vizsgálatok céljából, ezeknek a létesítményeknek meg kell felelniük a következő követelményeknek:
            
            
               a)nem vesznek részt az általuk értékelt, vizsgált vagy ellenőrzött jármű, rendszer, alkotóelem vagy önálló műszaki egység tervezésében, gyártásában, beszállításában vagy karbantartásában;
            
            
               b)a vizsgáló- és kalibrálólaboratóriumok felkészültségének általános követelményeiről szóló EN ISO/IEC 17025:2017 szabvány követelményeivel összhangban akkreditáltak, és az akkreditáció hatálya kiterjed az (EU) 2018/858 rendelet II. mellékletében felsorolt rendeleti jellegű jogi aktusok alapján végzett vizsgálatokra;
            
            
               c)az ellenőrzést végző különféle típusú szervezetek működésének követelményeiről szóló EN ISO/IEC 17020:2012 szabványban az ellenőrzéseket végző különböző típusú szervek működése tekintetében meghatározott követelményeknek megfelelően akkreditáltak, vagy az EN ISO/IEC 17025:2017 szabvány szerinti akkreditáció célját kiterjesztik az ellenőrzési eljárásra;
            
            
               d)nyilatkozatot nyújtanak be, amelyben kijelentik, hogy a kereskedelmi titkok és a személyes adatok védelmével összefüggésben betartják a titoktartás követelményeit, valamint hogy személyzetük betartja a szakmai titoktartás követelményét a gyártók által szolgáltatott valamennyi információ tekintetében, beleértve az EU-típusbizonyítványt és annak mellékleteit, valamint az 5. cikkel összhangban rendelkezésre bocsátott adatokat is.
            
            
            
               7. cikk
            
            
               Hatálybalépés és alkalmazás
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én. 2022.2.7.
            
            
               
                     a Bizottság részéről
               
               
                     elnök
                     Ursula VON DER LEYEN
               
               
            
         
         
            
                  
                     (1)
                  
                        HL L 151., 2018.6.14., 1. o.
               
               
                  
                     (2)
                  
                        A Bizottság (EU) 2020/683 végrehajtási rendelete (2020. április 15.) az (EU) 2018/858 európai parlamenti és tanácsi rendeletnek a gépjárművek és pótkocsijaik, valamint az ilyen járművek rendszerei, alkotóelemei és önálló műszaki egységei jóváhagyására és piacfelügyeletére vonatkozó közigazgatási követelmények tekintetében történő végrehajtásáról (HL L 163., 2020.5.26., 1. o.).
               
               
                  
                     (3)
                  
                        A Bizottság (EU) 2017/1151 rendelete (2017. június 1.) a könnyű személygépjárművek és haszongépjárművek (Euro 5 és Euro 6) kibocsátás tekintetében történő típusjóváhagyásáról és a járműjavítási és -karbantartási információk elérhetőségéről szóló 715/2007/EK európai parlamenti és tanácsi rendelet kiegészítéséről, a 2007/46/EK európai parlamenti és tanácsi irányelv, a 692/2008/EK bizottsági rendelet és az 1230/2012/EU bizottsági rendelet módosításáról, valamint a 692/2008/EK bizottsági rendelet hatályon kívül helyezéséről (HL L 175., 2017.7.7., 1. o.).
               
            
      
    ---documentbreak--- 
      
         
         
            
               I. MELLÉKLET
            
            
               A tervezett piacfelügyeleti ellenőrzések átfogó áttekintésének formátuma
            
            
               (a tagállam tölti ki és legkésőbb március 1-jéig benyújtja a fórumnak)
            
            
            
               Tagállam: …
            
            
               A piacfelügyeleti hatóság neve: …
            
            
               A hatóság kapcsolattartója (név, e-mail és telefonszám): …
            
            
               Tárgyidőszak: ÉÉÉÉ.HH.NN. – ÉÉÉÉ.HH.NN.
            
            
            
                     
                        Tagállam
                           1
                        :
                     
                  
                  
                     
                        Gyártmány
                           2
                        :
                     
                  
                  
                     
                        Kereskedelmi név
                           3
                        :
                     
                  
                  
                     
                        Változat/kivitel
                           4
                        :
                     
                  
                  
                     
                        A jármű
                           5
                         vagy rendszer, alkatrész és önálló műszaki egység kategóriája:
                     
                  
                  
                     
                        Rendeleti jellegű jogi aktus(ok)
                           6
                        :
                     
                  
                  
                     
                        Tárgy(ak)
                           7
                        :
                     
                  
                  
                     
                        Okmányellenőrzések/laboratóriumi vizsgálatok/közúti vizsgálatok:
                     
                  
                  
                     
                        Tervezett kezdeti időszak:
                     
                  
                  
                     
                        Megjegyzések:
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
               II. MELLÉKLET
            
            
               A megfelelőség-igazolási ellenőrzések megállapításairól szóló jelentés formátuma
            
            
               (a tagállam tölti ki és nyújtja be a fórumnak az érintett kétéves időszak végét követő év szeptember 30-ig)
            
            
            
                     
                        1.Tájékoztatás:
                     
                  
               
                     
                        Tagállam: …
                     
                     
                        A piacfelügyeleti hatóság neve: …
                     
                     
                        Tárgyidőszak: ÉÉÉÉ.HH.NN. – ÉÉÉÉ.HH.NN.
                     
                  
               
                     
                        2.Általános: (piacfelügyeleti szervezet és infrastruktúra)
                     
                  
               
                     
                        - Az ágazatért felelős minisztérium; 
                           Az illetékes piacfelügyeleti hatóság neve és elérhetősége 
                           (címe; beleértve elektronikus címét (e-mail-címét) és felelősségi körét); 
                           - A gépjárműipari piacfelügyelettel foglalkozó személyzet létszáma; 
                           - Vizsgálati erőforrások (saját vagy külső laboratórium); 
                           - Annak tisztázása, hogyan biztosítják, hogy a piacfelügyeleti hatóság függetlenül és pártatlanul végezze feladatait; 
                           - …
                     
                  
               
                     
                        3.A tagállamok magyarázata a bevett kockázatértékelési elvekről:
                     
                  
               
                     
                        - A bevett kockázatértékelési elvek rövid magyarázata; 
                           - A kockázatértékeléshez használt kritériumok áttekintése; 
                           - A tevékenységek nemzeti hatóságok közötti hatékony összehangolásának magyarázata; 
                           - …
                     
                  
               
                     
                        4.Az előző tervezési időszakban végzett tevékenységek áttekintése:
                     
                  
               
                     
                        - Az évente elvégzett piacfelügyeleti ellenőrzések száma összesen; 
                           - Az azonosított meg nem felelések száma évente és járműtípusonként; 
                           - Az évente azonosított meg nem felelésekre vonatkozó konkrét információk (alkalmazandó jogszabályok/tárgyak) és a meg nem felelés azonosított tendenciái; 
                           - Az azonosított meg nem felelésekkel kapcsolatos nyitott korrekciós és korlátozó intézkedések száma évente; 
                           - A tagállamok által kiszabott büntetések száma és összege évente és jogszabályonként; 
                           - …
                     
                  
               
                     
                        5.Megállapítások/elemzések:
                     
                  
               
                     
                        - A piacfelügyeleti hatóság erősségei és gyengeségei (belső – mikroszinten); 
                           - Lehetőségek és veszélyek (külső – mezo- és makroszinten) a piacfelügyeleti ellenőrzések során tett megállapítások és feltárt meg nem felelések alapján; 
                           - A levont tanulságok (belső – mikroszinten); 
                           - A levont tanulságok (külső – mezo- és makroszinten);
                     
                  
               
                     
                        6.Intézkedések és fellépések:
                     
                  
               
                     
                        - A következő két évre tervezett belső (mikroszintű) intézkedések és fellépések; 
                           - A következő két évre tervezett külső (mezo- és makroszintű) intézkedések és fellépések; 
                           - …
                     
                  
               
                     
                        7.Megjegyzések:
                     
                  
               
                     
                  
               
         
         
            
                  
                     (1)
                  
                        A típusjóváhagyást kiadó tagállam egyedi azonosító száma az (EU) 2020/683 rendelet IV. mellékletének 2.1. pontjában szereplő táblázat szerint.
               
               
                  
                     (2)
                  
                        A gyártónak az EU-egészjármű-típusbizonyítvány 0.1. pontjában meghatározott kereskedelmi neve.
               
               
                  
                     (3)
                  
                        Az EU-egészjármű-típusbizonyítvány 0.2.1. pontjában meghatározott kereskedelmi név.
               
               
                  
                     (4)
                  
                        Adott esetben.
               
               
                  
                     (5)
                  
                        A jármű kategóriája (pl. M1, N1).
               
               
                  
                     (6)
                  
                        Az (EU) 2018/858 rendelet II. mellékletében felsorolt alkalmazandó rendeleti jellegű jogi aktusok.
               
               
                  
                     (7)
                  
                        Az (EU) 2018/858 rendelet II. mellékletében felsorolt alkalmazandó rendeleti jellegű jogi aktusok hatálya alá tartozik.